CELEX: 52012PC0133
Language: hu
Date: 2012-03-22
Title: Javaslat A TANÁCS HATÁROZATA az Európai Uniónak az EGT Vegyes Bizottságbanaz Európai Gazdasági Térségről szóló megállapodás 4. jegyzőkönyvének (a származási szabályokról) módosítására vonatkozóan képviselendő álláspontjáról

|
			
		
		
		52012PC0133
		
			Javaslat A TANÁCS HATÁROZATA az Európai Uniónak az EGT Vegyes Bizottságbanaz Európai Gazdasági Térségről szóló megállapodás 4. jegyzőkönyvének (a származási szabályokról) módosítására vonatkozóan képviselendő álláspontjáról /* COM/2012/0133 final - 2012/0063 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Vegyes Bizottság határozattervezetének célja az
Európai Gazdasági Térségről szóló megállapodás (a továbbiakban:
EGT-megállapodás) 4. jegyzőkönyvének módosítása, és különösen i. a
kumuláció rendszerének kiterjesztése minden olyan országra, amely részt vesz az
Európai Unió stabilizációs és társulási folyamatában, ii. a „cukrok bármely más
anyaggal vegyítésének” beillesztése a 4. jegyzőkönyv 6. cikkében említett
azon műveletek listájába, melyek a származó termék minősítés megszerzéséhez
nem kielégítő megmunkálásnak vagy feldolgozásnak tekintendők, valamint
iii. bizonyos hibák javítása.
2.           AZ ÉRDEKELTEKKEL FOLYTATOTT KONZULTÁCIÓK
EREDMÉNYEI ÉS A HATÁSVIZSGÁLATOK
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió
képviseletében elfogadandó álláspontját.
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság reményét fejezi ki, hogy ezt az álláspontot a
lehető leghamarabb elő tudja terjeszteni az EGT Vegyes Bizottságban.
2012/0063 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az Európai Gazdasági Térségről szóló megállapodás 4. jegyzőkönyvének
(a származási szabályokról) módosítására vonatkozóan képviselendő
álláspontjáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4)
bekezdésére és 218. cikke (9) bekezdésére,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[1]
és különösen annak 1. cikke (3) bekezdésére,
tekintettel az Európai Bizottság
javaslatára,
mivel:
(1)       A megállapodás 4.
jegyzőkönyve biztosítja a származási kumulációt az Európai Unió és Izland,
Norvégia, Svájc (ideértve Liechtensteint is), a Feröer szigetek, Törökország és
minden olyan ország között, amely részt vesz az euromediterrán partnerségben[2]
az 1995. november 27–28-án tartott euromediterrán konferencián elfogadott
Barcelonai Nyilatkozat alapján.
(2)       A kereskedelem fejlesztése és
a regionális integráció előmozdítása érdekében kívánatos a kumuláció
rendszerének kiterjesztése az Európai Unió stabilizációs és társulási
folyamatában részt vevő valamennyi országra[3].
(3)       Megfelelő lenne felvenni
a „cukrok bármely más anyaggal vegyítését” a 4. jegyzőkönyv 6. cikkében
említett azon műveletek listájába, melyek a származó termék minősítés
megszerzéséhez nem kielégítő megmunkálásnak vagy feldolgozásnak
tekintendők,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás 4. jegyzőkönyvének (a származási szabályokról)
módosításával kapcsolatosan képviselendő álláspontja az e határozathoz
mellékelt EGT vegyes bizottsági határozattervezeten alapul.
2.
cikk
Ez a határozat elfogadásának napján lép hatályba.
Kelt Brüsszelben, 
                                                                       a
Tanács részéről
                                                                       az
elnök
MELLÉKLET 
Tervezet
AZ
EGT VEGYES BIZOTTSÁG HATÁROZATA 
az Európai Gazdasági Térségről szóló megállapodás 4. jegyzőkönyvének
(a származási szabályokról) módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: a megállapodás) és különösen annak 98. cikkére,
mivel:
(1)                   
A megállapodás 4. jegyzőkönyvét a …-i …/… EGT
vegyes bizottsági határozat[4] módosította.
(2)                   
A megállapodás 4. jegyzőkönyve biztosítja a
származási kumulációt az Európai Unió és Izland, Norvégia, Svájc (ideértve
Liechtensteint is), a Feröer szigetek, Törökország és minden olyan ország között,
amely részt vesz az euromediterrán partnerségben[5] az 1995. november
27–28-án tartott euromediterrán konferencián elfogadott Barcelonai Nyilatkozat
alapján.
(3)                   
A kereskedelem fejlesztése és a regionális
integráció előmozdítása érdekében kívánatos a kumuláció rendszerének
kiterjesztése az Európai Unió stabilizációs és társulási folyamatában részt
vevő valamennyi országra[6].
(4)                   
A származási kumuláció pán-euromediterrán rendszere
a pán-euromediterrán preferenciális származási szabályokról szóló regionális
egyezményen alapul, amelyhez igazodik a megállapodás 4. jegyzőkönyve.
(5)                   
A pán-euromediterrán preferenciális származási
szabályokról szóló regionális egyezmény nem eredményezhet kevésbé előnyös
helyzetet a szabadkereskedelmi partnerek közötti korábbi kapcsolatnál, amely a
páneurópai vagy pán-euromediterrán származási kumulációra alkalmazandó.
(6)                   
Bizonyos módosításokra van szükség a melléklet 4.
jegyzőkönyve jelenlegi szövegében található hibák javítása érdekében,
ELFOGADTA EZT A HATÁROZATOT: 
1. cikk
A megállapodás 4. jegyzőkönyve a
következőképpen módosul:
(1)          A Tartalomjegyzék 32. cikkre
történő hivatkozásában a „Kölcsönös segítségnyújtás” szöveg helyébe az
„Igazgatási együttműködés” szöveg lép.
(2)          A tartalomjegyzék „Együttes
nyilatkozatok” részében a „Közösségből” szó helyébe az „Európai Unióból”
szavak lépnek.
(3)          A 3. cikk (1) bekezdésében a
„Közösségből” szó helyébe az „Európai Unióból” szöveg lép.
(4)          A 3. cikk (2) bekezdése szövegének
helyébe a következő szöveg lép:
„A 2. cikkben foglalt rendelkezések sérelme nélkül
a termékek az EGT-ből származónak minősülnek, amennyiben ott jöttek
létre vagy állították elő őket, és a Feröer-szigetekről vagy
bármely olyan országból származó anyagokat tartalmaznak, amely az
euro-mediterrán partnerség résztvevője[7] az 1995. november
27–28-án tartott euro-mediterrán konferencián elfogadott barcelonai nyilatkozat
alapján – kivéve Törökországot, vagy amely részt vesz az Európai Unió
stabilizációs és társulási folyamatában[8] feltéve, hogy az EGT-ben
végzett megmunkálás vagy feldolgozás meghaladja a 6. cikkben említett
műveleteket. Nem szükséges, hogy a fenti anyagok kielégítő
megmunkáláson vagy feldolgozáson menjenek keresztül.”
(5)          A 3. cikk (5) bekezdésének 3.
albekezdésében a „Közösség” szó helyébe az „Európai Unió” szöveg, az „Európai
Közösségek Bizottságán” szöveg helyébe pedig az „Európai Bizottságon” szöveg
lép.
(6)          A 4. cikk (2) bekezdésében a
„Közösség” szó helyébe az „Európai Unió” szöveg lép.
(7)          Az 5. cikk (2) bekezdésében a „nem
lehet felhasználni” szöveg helyébe a „nem szabad felhasználni” szöveg lép.
(8)          A 6. cikk (1) bekezdésében a
következőt kell beilleszteni az m) pontot követően:
„n)     cukor vegyítése bármely anyaggal;”
A jelenlegi n)–p) pontok számozása o)–q)-ra
változik.
(9)          A 31. cikk (1) bekezdésében a „Közösség”
szó helyébe az „Európai Unió” szöveg lép.
(10)        A 31. cikk (3) bekezdésében az
„Európai Közösségek Bizottságával” szöveg helyébe az „Európai Bizottsággal”
szöveg lép.
(11)        A 32. cikk címének helyébe a
következő szöveg lép:
„Igazgatási együttműködés”.
(12)        A 32. cikk (1) bekezdésében az
„Európai Közösségek Bizottságán” szöveg helyébe az „Európai Bizottságon” szöveg
lép.
(13)        Az I. melléklet 1. megjegyzésében a
„6. cikke” szöveg helyébe az „5. cikke” szöveg lép.
(14)        Az I. melléklet 3.1. megjegyzésében a
„Közösségben” szó helyébe az „Európai Unióban” szöveg lép.
(15)        A VI. melléklet 3. lábjegyzetében a
„Közösség” szó helyébe az „Európai Unió” szöveg lép.
(16)        A Közösségből, Izlandról vagy
Norvégiából származó termékekre a 4. jegyzőkönyv 3. cikkében említett
megállapodások keretében kibocsátott származási igazolások elfogadásáról szóló
együttes nyilatkozat címében és első bekezdésében a „Közösségből” szó
helyébe az „Európai Unióból” szöveg lép.
(17)        Az Andorrai Hercegséget illető
együttes nyilatkozat első bekezdésében a „Közösségből” szó helyébe az
„Európai Unióból” szavak lépnek.
(18)        A San Marino Köztársaságot
illető együttes nyilatkozat első bekezdésében a „Közösségből”
szó helyébe az „Európai Unióból” szavak lépnek.
2. cikk 
Ez a határozat [...]-án/-én lép hatályba,
feltéve hogy az EGT Vegyes Bizottság a megállapodás 103. cikkének (1)
bekezdésében előírt összes bejelentést megkapta*.
3. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, [...]-án/-én.
   || az EGT Vegyes Bizottság részéről      az elnök           […] 
   || a titkárok        titkárai            […] 
[1]               HL L 305., 1994.11.30., 6. o. 
[2]               Algéria, Egyiptom, Izrael,
Jordánia, Libanon, Marokkó, Szíria, Tunézia, Ciszjordánia és a Gázai övezet.
[3]               Albánia, Bosznia-Hercegovina,
Horvátország, Macedónia Volt Jugoszláv Köztársaság, Montenegró, Szerbia,
valamint Koszovó az ENSZ BT 1244/99 határozatának megfelelően.
[4]               HL L …
[5]               Algéria, Egyiptom, Izrael,
Jordánia, Libanon, Marokkó, Szíria, Tunézia, Ciszjordánia és a Gázai övezet.
[6]               Albánia, Bosznia-Hercegovina,
Horvátország, Macedónia Volt Jugoszláv Köztársaság, Montenegró, Szerbia,
valamint Koszovó az ENSZ BT 1244/99 határozatának megfelelően.
[7]               Algéria, Egyiptom, Izrael, Jordánia, Libanon, Marokkó,
Szíria, Tunézia, Ciszjordánia és a Gázai övezet.
[8]               Albánia, Bosznia-Hercegovina, Horvátország, Macedónia
Volt Jugoszláv Köztársaság, Montenegró, Szerbia, valamint Koszovó az ENSZ BT 1244/99
határozatának megfelelően.
*               [Alkotmányos
követelmények fennállását nem jelezték.] [Alkotmányos követelmények fennállását
jelezték.]